Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 95/14/5505	Liptovský Mikuláš, 17.7.2014
EEČ : 2-39-301-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov a prečin výtržníctva podľa § 364 odsek 1, písmeno a/  Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátor Okresnej prokuratúry Liptovský Mikuláš
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 100,00 € 
b.	Konkrétny adresát peňažnej sumy určenej na všeobecne prospešné účely: XXXXX XXXXX 
c.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom XXXXX pod spisovou značkou XXXXX
dňa 17.11.2013 okolo 20.00 hod. na Ul. XXXXX za bytovým domom č. XXXXX v XXXXX po predchádzajúcom slovnom konflikte s XXXXX ho chytil za oblečenie v oblasti hrudníka, začali sa spolu trhať, pričom mu zovrel jeho hlavu pod svoju pazuchu avšak XXXXX sa podarilo z tohto zovretia dostať a následne ho XXXXX opätovne chytil v oblasti hrudníka a hodil ho na zem, kde dopadol ľavou stranou tváre na chodník, XXXXX ho prevrátil na chrbát a začal ho škrtiť, čím XXXXX spôsobil otras mozgu ľahkého stupňa a pomliaždenie a odreniny v oblasti ľavého oka a tváre, čo ho obmedzovalo v obvyklom spôsobe života po dobu 14 dní

Odôvodnenie: 
Poverený príslušník XXXXX  XXXXX uznesením OXXXXX zo dňa 24. 01. 2014 vzniesol XXXXX obvinenie za prečin výtržníctva podľa § 364 ods. 1 písm. a/ Trestného zákona a prečin ublíženia na zdraví podľa § 156 ods. 1 Trestného zákona, ktorého sa dopustil spôsobom popísaným vo výrokovej časti tohto uznesenia. 
Zo spisového materiálu som zistil, že v predmetnej veci  sa  koná  o prečinoch, na  ktoré zákon ustanovuje trest odňatia slobody,  ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.
	Obvinený a poškodený  uzavreli dňa 01. 07. 2014 zmier, v rámci ktorého obvinený  vyhlásil, že spáchal skutok, za ktorý je  stíhaný.  
Poškodený XXXXX  vyhlásil, že obvinený mu skutkom nespôsobil žiadnu  škodu , ktorú by si uplatňoval v trestnom konaní.  
Do pokladne Okresnej  prokuratúry v Liptovskom Mikuláši zložil obvinený XXXXX peňažnú sumu vo výške 100 €,  z ktorej chce poukázať na peňažnú pomoc  obetiam trestnej činnosti peňažnú sumu vo výške 50 € a v prospech XXXXXXXXXX, XXXXX peňažnú sumu vo výške 50 €.
Táto suma je primeraná závažnosti spáchaného trestného činu.  
	Obvinený a poškodený s týmto spôsobom vybavenia veci vyslovili súhlas. 
 Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného (doposiaľ nebol súdne trestaný) a na jeho osobné a majetkové pomery som dospel k záveru, že takýto spôsob rozhodnutia je dostačujúci. 	
Preto som rozhodol  tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marian Vagač
prokurátor